# **ANNEX I. DECLARACIÓ RESPONSABLE**

**Dades bàsiques del contracte**

**Expedient:** UPF-2024-0089 - E-300700/06-11-24

**Tipus de procediment:** Específic sistema dinàmic d’adquisició

**Objecte:** Subministrament, a preus unitaris, de les llicències de programari d'Adobe en modalitat VIP Linked Membership pel personal de recerca de la Universitat Pompeu Fabra per al 2025, amb accés a noves versions.

|  |
| --- |
| **Dades del licitador** |
| Denominació |  |
| NIF/VAT |  |
| Domicili social\* |  |
| Telèfon\* |  |
| Correu electrònic\* |  |
| Web\* |  |
| L’empresa és una petita o una mitjana empresa? (Si/No) \* |  |
| \* Informació que es publicarà a la plataforma de contracte en cas de ser adjudicatari |
| **Dades del/la representant** |
| Nom i Cognoms |  |
| NIF/NIE/Passaport |  |
| Càrrec que ostenta |  |

El/la representant del licitador assabentat/ada de les condicions i els requisits que s’exigeixen per poder ser adjudicatari/ària del contracte indentificat en l’apartat de dades bàsiques, declara sota la seva responsabilitat:

1. Que concorren en l’empresa els mateixos requisits de capacitat, aptitud per contractar i solvència que van servir per a ser admès al Sistema Dinàmic d’Adquisició
2. Que l’empresa que represento es troba en disposició de prestar el contracte sense vulneracions de cap dret titularitat del fabricant del programari, disposa, per tant, d’autorització del fabricant per prestar el contracte i s’obliga a aportar la documentació acreditativa d’aquest extrem en el curs de la licitació a requeriment del òrgans dependents de l’òrgan de contractació.
3. Que l’empresa declara que té la capacitat per aplicar, en cas que el contracte comporti el tractament de dades de caràcter personal, les mesures tècniques i organitzatives apropiades per garantir i acreditar que el tractament s’efectua de conformitat amb la Llei orgànica 3/2018, de 5 de desembre, de protecció de dades personals i garantia dels drets digitals, amb la normativa de desenvolupament i d’acord amb el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE.”)
4. Que l’adreça de correu electrònic on rebre els avisos de les posades a disposició de les notificacions i comunicacions electròniques mitjançant el servei e-NOTUM, per la persona autoritzada a accedir a les notificacions electròniques, els avisos, així com, si escau, la contrasenya d’un sol ús per accedir a les notificacions és:

|  |  |  |  |
| --- | --- | --- | --- |
| Cognoms, nom(obligatori) | Adreça de correu electrònic (obligatori) | NIF/NIE/Passaport (obligatori) | Telèfon mòbil (potestatiu) |
|   |   |   |   |

(Es poden afegir més línies per a més persones autoritzades)

1. Que autoritza a l’òrgan de contractació a obtenir directament dels òrgans administratius competents les dades o documents registrals que es requereixin per procedir, en el seu cas, a l’adjudicació del contracte.
2. Que com a beneficiari d’ajudes finançades amb recursos provinents del Pla de Recuperació, Transformació i Resiliència (Fons europeu NextGenerationEU) que desenvolupa amb aquest contracte actuacions necessàries per a la consecució dels objectius definits, declara conèixer la normativa que és aplicable, en particular l’article 22, del Reglament (UE) 2021/241 del Parlament Europeu i del Consell, de 12 de febrer de 2021, pel qual s’estableix el Mecanisme de Recuperació i Resiliència i conforme al marc jurídic exposat, accedeix a la cessió i tractament de les dades amb les finalitats expressament relacionades en els articles citats.
3. En la condició de beneficiari d’ajudes finançades amb recursos provinents del Pla de Recuperació, Transformació i Resiliència –PRTR- (Fons europeu NextGenerationEU), que desenvolupa amb aquest contracte actuacions necessàries per a la consecució dels objectius definits en l’ajut, es compromet a la prestació amb els estàndards més exigents en relació amb el compliment de les normes jurídiques, ètiques i morals, adoptant les mesures necessàries per a prevenir i detectar el frau, la corrupció i els conflictes d’interès, comunicant si escau a les autoritats que procedeixi els incompliments observats.
4. Addicionalment, atès el contingut del PRTR, el licitador en cas de ser contractista es compromet a respectar els principis d’economia circular i evitar impactes negatius significatius en el medi ambient («DNSH» per les seves sigles en anglès «do no significant harm») en l’execució de les actuacions dutes a terme en el marc d’aquest Pla, i manifesta que no incorre en doble finançament i que, si escau, no li consta risc d’incompatibilitat amb el règim d’ajudes d’Estat.
5. **Primer**. Que està informat/da del següent:
6. L’article 61.3 «Conflicte d’interessos», del Reglament (UE, Euratom) 2018/1046 del Parlament Europeu i del Consell, del 18 de juliol del 2018 (Reglament financer de la UE) estableix que hi ha conflicte d’interessos quan l’exercici imparcial i objectiu de les funcions es vegi compromès per raons familiars, afectives, d’afinitat política o nacional, d’interès econòmic o per qualsevol altre motiu directe o indirecte d’interès personal.
7. L’article 64 «Lluita contra la corrupció i la prevenció dels conflictes d’interessos» de la Llei 9/2017, de 8 de novembre, de contractes del sector públic, té la finalitat d’evitar qualsevol distorsió de la competència i garantir-ne la transparència en el procediment i assegurar la igualtat de tracte de tots els candidats i licitadors. Defineix el conflicte d’interessos com qualsevol situació en què el personal al servei de l’òrgan de contractació, que a més participi en el desenvolupament del procediment de licitació o pugui influir en el seu resultat, tingui directament o indirectament un interès financer, econòmic o personal que pugui semblar que compromet la seva imparcialitat i independència en el context del procediment de licitació.
8. Que l’apartat 3 de la Disposició Addicional centèsima desena segona de la Llei 31/2022, de 23 de desembre, de Pressupostos Generals de l’Estat per al 2023, estableix que «L’anàlisi sistemàtica i automatitzada del risc de conflicte d’interès resulta d’aplicació als empleats públics i resta de personal al servei d’entitats decisores, executores i instrumentals que participin, de forma individual o mitjançant la seva pertinença a òrgans col·legiats, en els procediments descrits d’adjudicació de contractes o de concessió de subvencions».
9. Que l’apartat 4 de l’esmentada disposició addicional centèsima desena segona estableix que:
	* «A través de l’eina informàtica s’analitzaran les possibles relacions familiars o vinculacions societàries, directes o indirectes, en les quals es pugui donar un interès personal o econòmic susceptible de provocar un conflicte d’interès, entre les persones a què es refereix l’apartat anterior i els participants en cada procediment».
	* «Per a la identificació de les relacions o vinculacions l’eina contindrà, entre d’altres, les dades de titularitat real de les persones jurídiques a què es refereix l’article 22.2.d).iii) del Reglament (UE) 241/2021, de 12 febrer, obrants en les bases de dades de l’Agència Estatal d’Administració Tributària i les obtingudes a través dels convenis subscrits amb els Col·legis de Notaris i Registradors».
10. L’article 23 «Abstenció», de la Llei 40/2015, d’1 octubre, de règim jurídic del sector públic, estableix que s’han d’abstenir d’intervenir en el procediment «les autoritats i el personal al servei de les administracions en els quals es donin algunes de les circumstàncies assenyalades a l’apartat següent», que són les següents:
11. Tenir interès personal en l’assumpte de què es tracti o en un altre en la resolució del qual pogués influir la d’aquell; ser administrador de societat o entitat interessada, o tenir qüestió litigiosa pendent amb algun interessat.
12. Tenir un vincle matrimonial o una situació de fet assimilable i el parentiu de consanguinitat dins del quart grau o d’afinitat dins del segon, amb qualsevol dels interessats, amb els administradors d’entitats o societats interessades i també amb els assessors, representants legals o mandataris que intervinguin en el procediment, així com compartir despatx professional o estar-hi associat per a l’assessorament, la representació o el mandat.
13. Tenir amistat íntima o enemistat manifesta amb alguna de les persones esmentades a l’apartat anterior.
14. Haver intervingut com a pèrit o com a testimoni en el procediment de què es tracti.
15. Tenir relació de servei amb la persona natural o jurídica interessada directament en l’assumpte, o haver-li prestat en els dos darrers anys serveis professionals de qualsevol tipus i en qualsevol circumstància o lloc.

**Segon**. Que, en el moment de la signatura d’aquesta declaració i a la llum de la informació obrant en el seu poder, no es troba/n incurs/s en cap situació que pugui qualificar-se de conflicte d’interès, en els termes previstos en l’apartat quatre de la disposició addicional centèsima desena segona, que pugui afectar el procediment de licitació. Així mateix, que no concorre en la seva persona cap causa d’abstenció de l’article 23.2 de la Llei 40/2015, d’1 d’octubre, de Règim Jurídic del Sector Públic que pugui afectar el procediment de licitació.

**Tercer.** Que es compromet a posar en coneixement de l’òrgan de contractació, sense dilació, qualsevol situació de conflicte d’interessos o causa d’abstenció que pugui concórrer en qualsevol moment del procediment en curs.

**Quart.** Que és coneixedor/a que una declaració d’absència de conflicte d’interessos que es demostri que sigui falsa comportarà les conseqüències disciplinàries/ administratives/judicials que estableix la normativa aplicable.

I, perquè consti, signo aquesta declaració responsable a .......